Zoologie. Symbolae Sirenologicae. 157 
brevissimi ex annulo caudali emergentes corpusculum praefiniebant, ac dum 
animalculum gradiebatur dirigebant. 
Corpus dimidiam plerumque unciam longum; diaphanum. — Color can- 
didus aut subflavus. 
Animalculum modo descriptum re vera formam peculiarem inter varia 
animalia exhibuisse non solum e characteribus modo allatis, sed etiam ex 
animalium parasiticorum distributionis rationis legibus, nec non e Rhytinae 
ipsius natura et vitae genere a Cetaceorum genuinorum vita diverso (cf, su- 
pra p. 105) concluderes. Conjici adeo posset parasitum cutaneum Rhytinae 
pedum et organorum respiratorium ratione Leptomeris magis quam Cyamis 
affinem fuisse. Ipsum vero hoc animalculum una cum Rhytina necessario 
perire debebat eoque argumentum primum atque tutum deletionis Crustacet 
peculiaris humana vi effectae exhibet. 
Observandum ceterum est Cyamum? seu rectius Sirenocyamum Rhy- 
tinae non unicam animalculorum speciem fuisse, quae una cum Rhy- 
tina exstinguebatur. Animalia enim illa a Stellero in ventriculo et glandu- 
lae cavo ejus, nec non in duodeno reperta (cf. supra p. 100 notam), sed, 
quod valde dolendum, obiter tantum ab ipso lumbricorum candidorum no- 
mine cemmemorata, non autem fusius descripta, aperto Ascaridum speciem, 
verisimiliter pro peculiari animalis natura, cui inerant, peculiarem consti- 
tuebant, simul cum Rhytina pariter perire debebant. 
Binarum igitur animalium specierum exstinctio una cum ipsius Rhytinae 
deletione est effecta, quarum una adeo generis typum peculiarem (Sireno- 
cyamus?) forsan*) ostendebat. 
Venatorum Rossicorum insidiis igitur non solum unicum animalium Si- 
reniorum, sed etiam forsan Crustaceorum genus, nec non Ascaridum spe- 
ces, ut videtur, peculiaris prorsus evanuit.**) 

*) Scripsi forsan, quia in aliüs fortasse Sireniis adhuc viventibus Sirenocyamorum generis 
species ignotae adhuc hospitantur. 
**) Conf. Bullet. Scient. de l’Acad. Imp. de Sc. classe physico-math. T. V. p. 189. sqq- 
Th E—— 
